རྣམས་ཀྱང་ཆ་གཉིས་སུ་བཀོད་པར་བྱ་སྟེ། ཀུ་ཤ་ཆུན་པོ་བརྒྱད། ཡམ་ཤིང་། མར་ཁུ། འབྲས། ཟས་མཆོག །ཏིལ། སྭོ་བ། ནས། གྲོ། སྲན་མ། དཱུརྦ། བིལྦ། ཤིང་འབྲས་སྣ་ཚོགས། སོ་རྩི། ན་བཟའ། ཀུ་ཤ་སོགས་དང་། དཔལ་འབར། མེ་དར་ཚོན་ལྡན། རླུང་གཡབ་ལྗང་ཁུ་ཞེས་རང་གཞུང་ནས་འབྱུང་བ་ལྟར་དང་། གཞན་ཡང་སློབ་དཔོན་གྱི་མདུན་ཆས་ཌཱ་དྲིལ་ནང་མཆོད་གཟར་བླུགས་སོགས་འདུ་བྱའོ། གཉིས་པ་དངོས་གཞི་ལ་གསུམ་ལས། འཇིག་རྟེན་པའི་མེ་ལྷ་མཆོད་པ། དཀྱིལ་འཁོར་གྱི་ལྷར་མཆོད་པ། མེ་ལྷར་གཏང་རག་བཅས་གསུམ་མོ། དང་པོ་དཀྱིལ་འཁོར་གྱི་བདག་བསྐྱེད་སྔོན་དུ་འགྲོ་བས་བྱ་བ་རྫོགས་རྗེས་སམ། སྦྱིན་སྲེག་རྐྱང་པ་ལས་རབ་གནས་དང་སྒྲུབ་མཆོད་སོགས་ལ་བདག་བསྐྱེད་སྔོན་དུ་འགྲོ་མི་དགོས་ཤིང་། དངོས་གཞི་ཡོ་བྱད་བྱིན་རླབས་ཀྱི་སྔོན་དུ་བུམ་པ་སྒྲུབ་པ་དང་། ཉེར་སྤྱོད་བྱིན་རླབས་སྔོན་དུ་འགྲོ་དགོས་པས། ཐོག་མར་བདུད་རྩི་འཁྱིལ་བ་སོགས་གང་རུང་གིས་ལས་བུམ་སྒྲུབ་ཅིང་འོད་ཞུ་བྱ། བདག་གནས་ཡོ་བྱད་ལ་བསང་ཆུ་འཐོར། དེ་ནས་ཉེར་སྤྱོད་བྱིན་རླབས་ནི། རྡོར་དྲིལ་ལ། ཧཱུྃ་ལས་རྡོ་རྗེ་ཐབས་ཀྱི་རང་བཞིན་ཡེ་ཤེས་ལྔ་ཡི་བདག་ཉིད་ཅན། མཱུྃ་ལས་དྲིལ་བུ་ཤེས་རབ་ཀྱི་རང་བཞིན་སྟོང་ཉིད་སྙིང་རྗེའི་སྒྲ་དབྱངས་སྒྲོགས་པ་གཉིས་ཀའང་དོན་དམ་པའི་བྱང་ཆུབ་སེམས་ཀྱི་བདག་ཉིད་ཅན་དུ་གྱུར། རྡོ་རྗེ་གསོར། ཨོཾ་བཛྲ་ཧཱུྃ། དྲིལ་བུ་འཁྲོལ་ཞིང་དཀུར་བསྟེན། ཨོཾ་བཛྲ་གྷཎྜེ་ཧཱུྃ། འཁྱུད་རྒྱ་བཅས། ཨོཾ་མ་ཧཱ་ཨ་ནུ་རཱ་ག་ནི་སྭ་བྷཱ་ཝ་ཨཏྨ་ཀཽ྅་ཧཾ། ཞེས་འདི་ནས་བཟུང་བསྲེགས་བླུགས་ཀྱི་བྱ་བ་མ་ཟིན་བར་རྡོར་དྲིལ་ལག་ནས་མི་འབྲལ་བར་བྱའོ། དེ་ནས་ནང་མཆོད་དང་ཐབ་བསང་སྦྱངས་ལ། ཨོཾ་བཛྲ་ཨ་མྲྀ་ཏ ཨོཾ་སྭ་བྷཱ་ཝ་སོགས སྟོང་པའི་ངང་ལས་ཨོཾ་ཨཱཿཧཱུྃ་བཛྲ་ཀུཎྜ་ལི་ཧ་ན་ཨོཾ༔ བྷི་མུ་ཤུ་མ་ར་ཨཱཿ བྷྲཱུྃ་ཨེཾ་ཛེཾ་ཁྃ་ཧཱུྃ༔ ཨོཾ་སརྦ་སཉྩོ་ཨ་མྲྀ་ཏ་རཀྟ་ཛྭ་ལ་བྷ་ལིངྟ་པཱུ་ཛ་ག་ཎ་ཙཀྲ་ག་ཎ་ལ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་རཱུ་པ་ཤབྡ་གནྡྷེ་རཱ་ས་སྤརྴེ་ཨཱཿཧཱུྃ༔ ཧོཿ ཞེས་པས་རང་བྱུང་བྷནྡྷ་ཡངས་པའི་སྣོད་དུ་ཤ་ལྔ་བདུད་རྩི་ལྔ༔ ཡེ་ཤེས་ལྔ་ཡི་རང་བཞིན་དུང་དམར་སྣོད་དུ་རང་བྱུང་གི་དམར་ཆེན་མཆོག་ཆེན་གྱི་ཞལ་བུར་གཏོར་མའི་མཆོད་པ༔ ཕྱི་མཆོད་རྣམ་ལྔ་རྣམ་དྲུག༔ བསྲེག་རྫས་ཀྱི་རིམ་པ་བསམ་ལས་འདས་པ༔ དག་གཙང་ལྷའི་རོལ་པའི་དགའ་སྟོན་གྱི་རྣམ་པར་བརྒྱན་ཅིང་༔ མཆོད་པའི་བྱེ་བྲག་བསམ་ལས་འདས་པ་དག་འཕགས་པ་ཀུན་ཏུ་བཟང་པོའི་བླ་མེད་སྔགས་ཀྱི་མཆོད་སྤྲིན་ནམ་མཁའ་མཐའ་ལས་སུ་དམིགས་ཤིང་༔ གཞལ་ལས་འགྲན་སུ་བྲལ་བ་འདི་དག་དབང་སྒྱུར་པདྨ་རྒྱལ་པོའི་ལྷ་ཚོགས་ལ་འབུལ་མཆོད་མཉེས་པའི་རྫས་ནམ་མཁའ་མཛོད་ཀྱི་ལང་ཚོ་ལྟར་ཟད་མི་ཤེས་པར་གྱུར༔ ཨོཾ་ཨཱཿཧཱུྃ༔ བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་རཱུ་པ་ཤབྡ་གནྡྷེ་རཱ་ས་སྤརྴེ་ཨཱཿཧཱུྃ༔ མཆོད་རོལ་བཅས་བསྲེག་རྫས་བྱིན་རློབ་ནི། དགང་གཟར་པདྨའི་རྒྱས་བཟུང་ལ། ཨོཾ་ཤྲཱི་སྭཱ་ཧཱ༔ ཨོཾ་ཛིཾ་སྭཱ་ཧཱ༔ ཨོཾ་ཨ་སྭཱ་ཧཱ༔ ཨོཾ་ཀུ་རུ་ཀུ་རུ་སྭཱ་ཧཱ༔ རྫས་སོ་སོར་རེག །ཐབ་ལ་བསྐོར་བ་ལན་གསུམ་ཨོཾ་ཨཱཿཧྲཱིཿ ཨི་ཧཱུྃ༔ ཨུ་ཏྲཱྃ་ཨེ་མུཾ་ཨེ་བྷྲཱུྃ༔ ཨོཾ་ཛ་སྭཱ་ཧཱ༔ མེ་དར་ལ་ཨོཾ་ཛྙཱ་ན་བཾ་པཉྩ་ལི་ཀ་སྭཱ་ཧཱ༔ རླུང་གཡབ་ལ༔ ཨོཾ༔ ཡྃ་མཱུྃ་ལཱྃ་མཱྃ་པཱྃ་ཏཱྃ་སྭཱ་ཧཱ༔ དཔལ་འབར་ལ༔ རྃ་རི་རི་བཛྲ་ཛྭ་ལ་ཡེ་སྭཱ་ཧཱ༔ སོགས་ཀྱིས་སྦྱང་། མེ་དར་རླུང་གཡབ་དཔལ་འབར་རྣམས་ཀྱིས་མཚོན་རྫས་ཐམས་ཅད་བྱིན་གྱིས་བརླབ་པར་བྱའོ། མེ་ཐབ་བསྐྱེད་པ་ནི༔ ཨོཾ་བཛྲ་ཨ་མྲྀ་ཏ་སོགས སྟོང་པའི་ངང་ལས་སྣང་སྲིད་དབང་དུ་བྱེད་པའི་མེ་ཐབ་ཕྱི་རོལ་རྒྱས་པའི་ཐབ་རྒྱ་ཁྱོན་ཚད་མེད་པ་ནང་དབང་གི་ཟླ་གམ་དམར་པོ་གྲུ་ཆད་ཁ་ཁྱེར་མུ་རན་བཅས་ཁ་ཆོད་རྡོ་རྗེའི་ཕྲེང་བ་མུ་རན་པདྨའི་ལྕགས་ཀྱུ་འོད་ཟེར་ཁོར་ཡུག་ཏུ་མཆོད་པས་གཏམས་པ༔ དེའི་དབུས་སུ་པདྨ་ཉི་ཟླ་རྃ་དང་ཧཱུྃ་ལས་འོད་ཟེར་ཕྱོགས་བཅུར་འཕྲོས་རྡོ་རྗེ་ཡི་གུར་བླ་བྲེ་མེ་རི་དང་བཅས་པས་བསྲུངས་ཏེ་དཀྱིལ་འཁོར་གྱི་བྱ་བ་མ་རྫོགས་ཀྱི་བར་དུ་ཕྱི་ཡི་བར་ཆད་ནང་དུ་མ་གཏོང་༔ ནང་གི་དངོས་གྲུབ་ཕྱི་རུ་མི་འཕྲོ་བའི་རང་བཞིན་ཅན་དུ་གསལ་བའོ༔ བཛྲ་ཙཀྲ༔ དེ་ནས་དཔལ་འབར་ཐོགས་ལ་ཕྱོགས་བཞི་ནས་སྔགས་བཅས། ཧཱུྃ༔ དམ་ཚིག་དབང་གི་གཞལ་ཡས་སུ༔ ཕྲིན་ལས་སྣ་ཚོགས་བསྒྲུབ་པའི་ཕྱིར༔ དེང་འདིར་མཆོད་པའི་ཟན་བྱ་བསྐྱེད༔ ཨོཾ་རྃ་རྃ་རྃ་ས་མ་ཡེ་སྭཱ་ཧཱ༔ རླུང་གཡབ་ལ༔ ཧཱུྃ༔ དམ་ཚིག་དབང་གི་མཁའ་འགྲོ་མ༔ ཡེ་ཤེས་འབེབས་པའི་ལས་བརྩམ་ཕྱིར༔ དེང་འདིར་འབྱུང་བཞི་རླུང་འཕྱོ་ལ༔ འབར་མཆེད་སྲེག་བླུགས་གཟི་བྱིན་བསྐུལ༔ ཨོཾ་ཡྃ་ཌཱཀྐི་ཧ་རི་ནི་ས་སརྦ་ཕུ་ཏ་ཡ་སྭཱ་ཧཱ༔ དེ་ནས་མེ་དར་མེ་མཚམས་འཛིན་པ་ནི༔ ཧཱུྃ༔ ཞི་རྒྱས་དབང་དང་དྲག་པོའི་ལས༔ དེང་འདིར་ཕྲིན་ལས་བརྩམ་པ་ལ༔ མེ་ལྕེ་ཕྱོགས་མིན་མི་འཕྲོ་ཕྱིར༔ སྟེང་འོག་ཕྱོགས་མཚམས་མེ་སྒོ་སྐྱོངས༔ ཨོཾ་བཛྲ་ཡཀྵ་ཡ་ཛ་ཧཱུྃ་བཾ་ཧོཿ མུཾ་མཾ་ཏིཥྛ་ཡེ་སཏྭཾ་སྭཱ་ཧཱ༔ མེ་ལྷ་སྤྱན་འདྲེན་ཞིང་དམ་ཡེ་བསྲེ་བ་ནི། དམ་ཚིག་པ་བསྐྱེད་ཆོག་ཐམས་ཅད་མེ་འབར་བའི་རྣམ་པ་དང་སྤྱན་དྲངས་པའི་མེ་ལྷ་ཡེ་ཤེས་པ་མོས་ནས་དམ་བསྲེ་ཞིང་འདོན་བསྒོམ་གཞུང་ཚིག་བསྟུན། དེ་ཡི་དབུས་སུ་རྃ་དང་བགྲང་ཕྲེང་ལྕགས་ཀྱུ་ལས་མེ་ལྷ་སྐུ་མདོག་དམར་སེར་ར་སྐྱེས་ལ་ཆིབས་ནས་བགྲང་ཕྲེང་ལྕགས་ཀྱུ་འཛིན་པ་དྲང་སྲོང་གི་ཉམས་འགྱུར་ཅན༔ གནས་གསུམ་ཡིག་འབྲུ་གསུམ་གྱིས་མཚན་པ་ལས་འོད་ཟེར་འཕྲོས་པས་ཤར་ལྷོ་ནས་དྲང་སྲོང་མེ་ལྷའི་རྒྱལ་པོ་ལ་རང་མདངས་ལྔ་ཡི་འཁོར་དང་བཅས་པ་སྤྱན་དྲངས་ནས་ཐབ་དང་ཟུང་དུ་འབྲེལ་བར་བསྒོམ༔ ཧཱུྃ༔ དད་པས་ཚུར་གཤེགས་དམ་ཚིག་འབྲེལ་བའི་ལྷ༔ མཆོད་པའི་མདངས་འཕྲོག་དྲང་སྲོང་འོད་པོ་ཆེ༔ སྲིད་གསུམ་དབང་དུ་བྱེད་པའི་ལས་བརྩམ་ཕྱིར༔ བསྟར་བའི་སྲེག་བླུགས་འབུལ་ཕྱིར་བཞེས་སུ་གསོལ༔ ཨོཾ་བཛྲ་ས་མཱ་ཡ་དྷེ་ཝ་ཨགྣེ་ཡེ་ཛ་ཛཿ ཛཿཧཱུྃ་བཾ་ཧོཿ ཨ་བེ་ཤ་ཡ་ཕཻཾ་ཕཻཾ༔ ཧཱུྃ༔ སྤྱན་དྲངས་དབང་བསྐུར་སྣང་མཐས་དབུར་བརྒྱན་ནས༔ གདན་འབུལ་ཐབ་ཏུ་འབར་བའི་ནུས་པ་བསྐྱེད༔ ཀུ་ཤ་དག་གཙང་བརྒྱན་ཕྱིར་འབུལ་གྱིས་བཞུགས༔ རྡོ་རྗེ་སྦུ་གུའི་ལྗགས་ཀྱིས་མཆོད་པ་བཞེས༔ ཨོཾ་བཛྲ་ཨགྣེ་ཡེ་ཏིཥྛ་ལྷན༔ བཛྲ་ས་ཏྭ་ཨཱཿཨཀྵོ་བྷྱཿ ཀུ་ཤའི་གདན་འབུལ། ཨོཾ་ཨགྣེ་ཡེ་ཨ་དྷི་བྷྱ་ཨ་དྷི་བྷྱཿབི་ཤུདྡྷོ་མ་ཧཱ་ཤྲཱི་ཡེ་ཧ་བྷྱ་ཀ་བྷྱ༔ བྷ་ཧ་ན་ཡ་སྭཱ་ཧཱ༔ མར་ཁུ་ལྔའམ་བདུན་གང་རུང་རྗེས་གཟར་ཁ་སྦྱར། ཧོཿ ཕྱི་ནང་གསང་བ་དེ་བཞིན་ཁོ་ན་ཉིད༔ བླ་མེད་སྔགས་རྫས་མཆོད་མཆོག་འདོད་རྒུའི་གཏེར༔ བཅོམ་ལྡན་མེ་ལྷའི་འཁོར་དང་བཅས་ལ་འབུལ༔ བཞེས་ནས་དབང་གི་ཕྲིན་ལས་འགྲུབ་པར་མཛོད༔ ཨོཾ་བཛྲ་ཨགྣེ་ཡེ་བཛྲ་པུཥྤེ་སྭཱ་ཧཱ༔ ཨོཾ་བཛྲ་དྷཱུ་པེ་སྭཱ་ཧཱ༔ ཨོཾ་བཛྲ་ཨཱ་ལོ་ཀེ་སྭཱ་ཧཱ༔ ཨོཾ་བཛྲ་གནྡྷེ་སྭཱ་ཧཱ༔ ཨོཾ་བཛྲ་ནཻ་ཝི་དྱེ་སྭཱ་ཧཱ༔ བཛྲ་ཤབྡ་སྭཱ་ཧཱ༔ ཨོཾ་ཨགྣེ་ཡེ་སརྦ་པཉྩ་ཨ་མྲྀ་ཏ་སྭཱ་ཧཱ༔ མ་ཧཱ་རཀྟ་སྭཱ་ཧཱ༔ མ་ཧཱ་བྷ་ལིངྟ་སྭཱ་ཧཱ༔ ལྔ་བདུན་འབུལ་བ་ཅི་རིགས་འདོད། ཆེ་བར་བསྔགས་པ། ཧཱུྃ༔ ཚངས་དབང་ལྷ་ཆེན་མགོན་སྲས་གཞོན་ནུ་ལེགས༔ རྗེས་ཆགས་དབང་གིས་ཕྲིན་ལས་མདངས་འཕྲོག་པ༔ མ་རིག་ཀ་དག་ས་ལེ་འོད་པོ་ཆེ༔ ཤེས་རབ་ཉི་མ་འབུམ་འདྲའི་དབང་འབྱིན་བསྟོད༔ བཛྲ་པུ་རུ་ཤ་ཡ་ཧོཿ མར་ཁུ། ཨོཾ་དཱེ་ཝ་ཛྭ་ལ་ཨགྣ་ཡེ་སྭཱ་ཧཱ། ཞེས་མར་ཁུ་ལན་བདུན་སོགས་ཕུལ་ཞིང་མཐར་ཨོཾ་དཱེ་བ་ཛྭ་ལ་ཨགྣེ་ཡེ་བདག་གིས་སྦྱིན་སྲེག་གི་མཆོད་པ་དམ་པ་འདི་བརྩམས་པས་སྐྱེ་འགྲོ་ལྷ་འདྲེ་མི་གསུམ་ཐམས་ཅད་བདག་གི་དབང་དུ་འདུ་བར་གྱུར་ཅིག་མ་མ་པ་ཤཾ་ཀུ་རུ་ཡེ་སྭཱ་ཧཱ༔ དེ་ནས་རྫས་འབུལ་བ་ནི༔ ཡམ་ཤིང་ལ༔ ཨོཾ་བོ་དྷི་བྷྲིཀྵ་ཡེ་སྭཱ་ཧཱ༔ མར་ཁུ་ལ༔ ཨོཾ་ཨགྣེ་སྭཱ་ཧཱ༔ འབྲས་ལ༔ ཨོཾ་བཛྲ་པུཥྚ་ཡེ་སྭཱ་ཧཱ༔ ཟས་མཆོག་ལ༔ སརྦ་སཾ་ས་ཡེ་སྭཱ་ཧཱ༔ ཏིལ་ལ༔ སརྦ་པ་པཾ་ཡེ་སྭཱ་ཧཱ༔ སོ་བ་ལ༔ བཛྲ་བི་ཛ་ཡ་སྭཱ་ཧཱ༔ ནས་ལ༔ མ་ཧཱ་བྷེ་ག་ཡ་སྭཱ་ཧཱ༔ གྲོ་ལ༔ བཛྲ་གསྨ་རི་སྭཱ་ཧཱ༔ སྲན་མ་ལ༔ མ་ཧཱ་བྷ་ལ་ཡ་སྭཱ་ཧཱ༔ དཱུརྦ་ལ༔ བཛྲ་ཨཱ་ཡུ་ཥེ་སྭཱ་ཧཱ༔ བིལྦ་ལ༔ ཨོཾ་བཛྲ་བི་ཝ་ཤུ་སྭཱ་ཧཱ༔ ཤིང་འབྲས་སྣ་ཚོགས་ལ༔ ཨོཾ་མུ་ལ་གེ་སར་བི་ཤྭ་སྭཱ་ཧཱ༔ ཀུ་ཤ་ལ༔ ཨོཾ་ཨ་པྲ་ཏི་ཧ་ཏ་བཛྲ་ཡེ་སྭཱ་ཧཱ༔ སླར་ཡང་མར་ཁུ་དང་བཅས་ཕུལ་ཞིང་ཕྲིན་ལས་བཅོལ་བ་ནི༔ བདག་གིས་སྦྱིན་སྲེག་གི་མཆོད་པ་འདི་བརྩམས་པ་ལ་བརྟེན་ནས་ལྷ་དང་དྲང་སྲོང་གནོད་སྦྱིན་དབང་ཕྱུག་ལ་སོགས་འཇིག་རྟེན་ལས་འདས་པ་དང་སྐྱོང་བ་ཁྱད་པར་འཁོར་ལོས་སྒྱུར་རྒྱལ་འཁོར་འབངས་རིག་པའི་པཎྜི་ཏ་ལ་སོགས་སྐྱེ་འགྲོ་ལྷ་འདྲེ་མི་གསུམ་བདག་གི་དབང་དུ་འདུ་བར་གྱུར་ཅིག༔ སརྦ་པ་ཤཾ་མ་མ་ཐུན་ཐུན་འདུས་འདུས་ཡེ་སྭཱ་ཧཱ༔ ཞེས་པས་ཕྲིན་ལས་དམིགས་ཡུལ་གང་ཡིན་དངོས་འབྱུང་བར་བསམ། ཞི་རོལ་བྱ་བ་ཀུན་ལ་འདྲེས། མེ་ལྷར་གཏང་རག་འབུལ་རྒྱུའི་རྫས་ལྷག་ཅུང་ཟད་རེ་མ་གཏོགས་གཞན་རྫོགས་རྗེས། མཐར་འདོད་དོན་གསོལ་བ་ནི། ཧཱུྃ༔ སྲིད་པའི་རང་བཞིན་འདག་པའི་ཕྱིར༔ ངོ་བོ་ཉིད་ཀྱིས་དངོས་མེད་བྱས༔ རང་བཞིན་དག་པའི་དྲང་སྲོང་མཆོག༔ དམ་པའི་སྲིད་པ་བྱེད་པར་ཤོག༔ དེ་ནས་ཡུངས་དཀར་ཐབ་ཏུ་གཏོར་ཏེ། ན་མོཿ རིག་པའི་རྒྱལ་པོ་ཁྱེད་ཀྱི་སྲེག་བླུགས་ཀྱི་རྫས་རྣམས་ལྷའི་ཞལ་དུ་འབུལ་བ་དང་ཡེ་ཤེས་ཀྱི་མེར་བྱིན་གྱིས་བརླབས་ནས་ཕྲིན་ལས་རྣམས་ཡོངས་སུ་འགྲུབ་པར་མཛད་དུ་གསོལ། བཛྲ་མུཿ ཡེ་ཤེས་པ་ཐབ་ཀྱི་ཤར་ལྷོར་གཤེགས། དམ་ཚིག་པ་འབར་བའི་རྣམ་པར་གྱུར། ཨོཾ་བཛྲ་ཨ་མྲྀ་ཏས་བསང་། སྭ་བྷཱ་ཝས་སྦྱང་། སྟོང་པ་ཉིད་དུ་གྱུར། སྟོང་པའི་ངང་ལས་ཡེ་ཤེས་ཀྱི་མེ་དཔུང་ཚ་བའི་དབལ་ལྡན་ངད་གཡོ་ཞིང་མཆོད་པའི་དབུས་སུ་པདྨ་ཉི་ཟླའི་དཀྱིལ་འཁོར་གྱི་གདན་དུ་ཧཱུྃ་དམར་པོ་ཡོངས་སུ་གྱུར་པ་ལས༔ པདྨ་འབྱུང་གནས་དབང་སྡུད་དམར༔ ཞལ་གསུམ་ཕྱག་དྲུགསོགས་ཀྱིས་ལྷ་བསྐྱེད། སྤྱན་འདྲེན་གཞུགས་ཕྱག་འཚལ་བར་བྱ། མཆོད་པའི་སྐབས། ཨོཾ་བཛྲ་མ་ཧཱ་གུ་རུ་པདྨ་རཱ་ཛ་ཌཱཀྐི་ཧ་རི་ནི་ས་བཛྲ་པུཥྤེ་ཨཱཿཧཱུྃ། དྷཱུ་པེ། ཨཱ་ལོ་ཀེ །གནྡྷེ། ནཻ་ཝི་དྱེ། ཤབྡ་ཨཱཿཧཱུྃ༔ ཨོཾ་བཛྲ་མ་ཧཱ་གུ་རུ་པདྨ་རཱ་ཛ་ཌཱཀྐི་ཧ་རི་ནི་ས་མ་ཧཱ་པཉྩ་ཨ་མྲྀ་ཏ་ཁཱ་ཧི། ཨོཾ་བཛྲ་མ་ཧཱ་གུ་རུ་པདྨ་རཱ་ཛ་ཌཱཀྐི་ཧ་རི་ནི་ས་མ་ཧཱ་རཀྟ་ལ་ཁཱ་ཧི། ཨོཾ་བཛྲ་མ་ཧཱ་གུ་རུ་པདྨ་རཱ་ཛ་ཌཱཀྐི་ཧ་རི་ནི་ས་མ་ཧཱ་བྷ་ལིངྟ་ལ་ཁཱ་ཧི། ཞེས་མཆོད་རྫས་སྨན་རཀ་གཏོར་གསུམ་སྐབས་དང་བསྟུན་ཏེ་མཆོད་རྫས་ཕྱེད་བཅད་བྱས་ཏེ་ཐབ་ཏུ་ཕུལ། འདིར་བསྲེག་རྫས་འབུལ་ཞེས་གཞུང་ནས་གསུངས་ཀྱང་གསང་བ་སྤྱིའི་ཕྱག་ལེན་ལྟར་བསྟོད་པའི་མཇུག །ཕྱི་ནང་མཁའ་འགྲོ་ནོར་ལྷའི་ཚོགས་ལ་བསྟོད༔ ནས། དཀྱིལ་འཁོར་གྱི་ལྷ་རྣམས་ཀྱི་ལྗགས་རིན་པོ་ཆེའི་སྦུག་གུའི་བསྲེག་རྫས་ཀྱི་བདུད་རྩིའི་རྒྱུན་དྲངས་ཏེ་གསོལ་བར་བསམས་ལ། རྩ་སྔགས་མཐར། ཨགྣེསོགས་མར་ཁུ་བདུན། བསྲེག་རྫས་གཞན་རྣམས་རྩ་སྔགས་ལ་འདོད་གསོལ་བཅས་ཕུལ། གྲངས་གསོག་དགོས་ཚེ་རྩ་སྔགས་ཁོ་ནའི་རྗེས་སུ་ཝ་ཤཾ་ཀུ་རུ་ཡེ་སྭཱ་ཧཱ་ཞེས་སྦྱར། དམིགས་པ་གཞུང་ལས་ཤེས་སོ། དམིགས་བསལ་ཡཀྴ་ཀཱ་ལའི་མངོན་རྟོགས་དང་སྦྱར་ལ་བསྲེག་རྫས་འབུལ་བར་གསུངས་པ་ལྟར་གྲུབ་ན་ལེགས། མཐར་བསྲེག་རྫས་ཡོངས་རྫོགས་ཟད་ནས། སྔར་མཆོད་རྫས་ལྷག་མ་མ་ལུས་པར་འབུལ་ནས། ཨོཾ་བཛྲ་མ་ཧཱ་གུ་རུ་པདྨ་རཱ་ཛ་ཌཱཀྐི་ཧ་རི་ནི་ས་བཛྲ་པུཥྤེ་ཨཱཿཧཱུྃ། དྷཱུ་པེ། ཨཱ་ལོ་ཀེ །གནྡྷེ། ནཻ་ཝི་དྱེ། ཤབྡ་ཨཱཿཧཱུྃ༔ ཨོཾ་བཛྲ་མ་ཧཱ་གུ་རུ་པདྨ་རཱ་ཛ་ཌཱཀྐི་ཧ་རི་ནི་ས་མ་ཧཱ་པཉྩ་ཨ་མྲྀ་ཏ་ཁཱ་ཧི། ཨོཾ་བཛྲ་མ་ཧཱ་གུ་རུ་པདྨ་རཱ་ཛ་ཌཱཀྐི་ཧ་རི་ནི་ས་མ་ཧཱ་རཀྟ་ལ་ཁཱ་ཧི། གཏོར་མ་འབུལ་བ་ནི། ཧཱུྃ༔ ལྷོ་ནུབ་དགའ་བ་ཚལ་གྱི་རི་རབ་ངོགས༔ དུར་ཁྲོད་དབང་མོ་འགྱུ་བ་གནས་ཀྱི་བདག༔ དབང་ལྷུན་ཡིད་བཞིན་ལྷ་ཆེན་སྒེག་པའི་ཉམས༔ དཀར་དམར་བསྲུབས་པའི་མྱོས་བྱེད་བསྣུན་ཐབས་ཅན༔ སྲིད་གསུམ་དབྱིངས་ལ་བསྐྱོད་པའི་རྒྱལ་མཚན་བསྒྲེངས༔ ཡིད་ལ་འཁུ་བའི་ནོར་སྐྱུག་ནེའུ་ལེ་ཐོགས༔ ཁམས་གསུམ་སྙིང་འདེགས་ལྕགས་ཀྱུའི་འོད་ཟེར་གཡོ༔ ཀུ་མུད་ཟེའུ་འབྲུར་འབྲུབ་པས་ཀུ